Greek Legal Document

Category: 331

Content:
11. ΝΟΜΟΣ υπ’ αριθ. 808 της 10/17 Αυγ. 1978 (ΦΕΚ Α΄ 129) Περί υπαγωγής εις την ασφάλισιν του Ταμείου Επικουρικής ασφαλίσεως Προσωπικού Α.Ε. Οινοποιΐας, Ζυθοποιΐας και Οινοπνευματοποιΐας και ετέρων κατηγοριών μισθωτών και ρυθμίσεως συναφών θεμάτων. Άρθρ.1.-(Αντικαθίσταται το άρθρ. 2 του Α.Ν. 1654/1939, ανωτ. αριθ. 1). Άρθρ.2.-1.Δι’ αποφάσεως του Υπουργού Κοινωνικών Υπηρεσιών μετά γνώμην του Διοικητικού Συμβουλίου του Ταμείου, θέλουν ορισθή αι προϋποθέσεις τας οποίας δέον να πληρούν τα υπαγόμενα το πρώτον εις την ασφάλισιν πρόσωπα δια να τύχουν συντάξεως, ο τρόπος αναγνωρίσεως της προϋπηρεσίας των ασφαλιζομένων και καταβολής των δια την αναγνώρισιν ταύτης ποσών, ως και οι υπόχρεοι καταβολής τούτων. 2.Πρόσωπα εκ των υπαγομένων το πρώτον, δια του παρόντος νόμου, εις την ασφάλισιν του Ταμείου, τα οποία έχουν υπερβή το πεντηκοστόν έτος της ηλικίας των κατά την έναρξιν ισχύος αυτού, δύνανται, δι’ αιτήσεώς των υποβαλλομένης εντός έτους από της ενάρξεως ισχύος του και μη υποκειμένης εις ανάκλησιν, να εξαιρεθούν της υποχρεωτικής ασφαλίσεως του Ταμείου, επιστρεφομένων ατόκων τυχόν καταβληθεισών εισφορών εργοδότου και ησφαλισμένου. 3.Ως προς τα λοιπά θέματα, εφαρμόζονται αι εκάστοτε ισχύουσαι περί του Ταμείου διατάξεις. Άρθρ.3.-Η ισχύς του παρόντος άρχεται από της πρώτης του έκτου από της δημοσιεύσεώς του δια της Εφημερίδος της Κυβερνήσεως μηνός. 39.Ν.ν.9-11 Ταμείο Επικ.Ασφαλίσεως Προσωπικού Α.Ε.Οινοποιΐας,Ζυθοποιΐας & Οινο/ποιΐας 351